‘আরও কাছাকাছি’ সৌম্য-দেবলীনা

কলকাতা: সৌম্য বন্দ্যোপাধ্যায়ের (Shoumo Banerjee) সঙ্গে দেবলীনা দত্তের (Debleena Dutta) সম্পর্ক নিয়ে টলিপাড়ায় গুঞ্জন নতুন নয়! তাঁরা নাকি ‘বিশেষ বন্ধু’। একাংশ তো আবার নেটভুবনে তাঁদের সাতপাক ঘুরিয়েও ফেলেছেন! কখনও বা আবার শোনা গিয়েছে তাঁদের একত্রবাসের গুঞ্জন। এই সবের মধ্যেই আরও কাছাকাছি দুজন। এবার প্রথমবারের জন্য একসঙ্গে কাজ করতে চলেছেন তাঁরা।

টলিপাড়ায় গুঞ্জন অনুযায়ী, সৌম্য এবং দেবলীনা নাকি একে অপরের ‘বিশেষ বন্ধু’। যদিও এই খবরকে চিরকাল গুঞ্জন বলেই উড়িয়ে এসেছেন সৌম্য এবং দেবলীনা। টলিপাড়ার প্রিমিয়ার থেকে হাইপ্রোফাইল অনুষ্ঠানে মাঝেমধ্যেই একফ্রেমে ধরা দেন যুগল। বৃহস্পতিবার নন্দিতা রায় এবং শিবপ্রসাদ মুখোপাধ্যায়ের ডেরায় হাজির হয়েছিলেন সৌম্য বন্দ্যোপাধ্যায় এবং দেবলীনা দত্ত। এবং অবশ্যই সেটা নতুন কাজের জন্য। এক খাদ্যপ্রস্তুতকারক সংস্থার বিজ্ঞাপনী ভিডিওর ‘মুখ’ তাঁরা। সেই প্রেক্ষিতেই জিনিয়া সেনের ভাবনায় নন্দিতা-শিবপ্রসাদের ফ্রেমে ধরা দিলেন তাঁরা। এই প্রথমবার পর্দায় একসঙ্গে ধরা দেবেন সৌম্য-দেবলীনা। তবে বিজ্ঞাপনের কাজ হলেও সৌম্য এবং দেবলীনাকে একসঙ্গে দেখার জন্য অধীর আগ্রহে অপেক্ষা করে রয়েছেন ভক্তরা।

অন্য খবর দেখুন